לוקה האני

לוקה האני (בגרמנית: Luca Hänni נהגה "לוּקָה הֶנִי"; נולד ב-8 באוקטובר 1994) הוא זמר, רקדן, דוגמן ופזמונאי שווייצרי. האני התפרסם בעקבות זכייתו בתוכנית הריאליטי "Deutschland sucht den Superstar", וייצג את שווייץ באירוויזיון 2019 בתל אביב עם השיר "She Got Me".

 קורות חייו 
לוקה האני נולד בברן, שווייץ. בילדותו למד לנגן בכלי הקשה. מגיל תשע למד באופן עצמאי פסנתר וגיטרה. כשסיים את לימודיו בבית הספר, החל באימונים על מנת להפוך לבנאי, ופרש בשנתו השנייה לאחר שהחליט לעסוק במוזיקה.

 קריירה 
בשנת 2012 נבחן האני לעונה התשיעית של התוכנית "Deutschland sucht den Superstar", המקבילה הגרמנית לאמריקן איידול, הוא הגיע עד לגמר שנערך ב-28 באפריל 2012 וזכה בו עם 52% מקולות הצופים. בעת ניצחונו, היה הזוכה הצעיר ביותר שאינו גרמני. לאחר ניצחונו החל בעבודה על אלבומו הראשון, שעליו זכה בפרסים רבים "My Name Is Luca". האלבום הגיע למקום הראשון במצעדי האלבומים של שווייץ ושל אוסטריה ולמקום השני בגרמניה.

כשנה לאחר מכן הוציא לוקה האני את אלבומו "Living The Dream" שזכה גם הוא בפרסים, ומאוחר יותר את אלבום הדאנס שלו - "Dance Until We Die" ואלבומו הרביעי "When We Wake Up" שהגיעו גם הם למקומות גבוהים במצעדים במדינות דוברות הגרמנית באירופה.

בשנת 2019 התמודד האני בוועדה הפנימית של רשות השידור השווייצרית ונבחר לייצג את שווייץ באירוויזיון לשנת 2019 בתל אביב, ישראל עם שירו "She Got Me".

 דיסקוגרפיה 
 אלבומים 
18 במאי 2012 - My Name Is Luca
19 באפריל 2013 - Living The Dream
11 באפריל 2014 - Dance Until We Die
18 בספטמבר 2015 - When We Wake Up

 סינגלים 
2012 - Don't Think About Me
2012 - The A Team
2012 - Allein Allein
2012 - I Will Die For You
2013 - Shameless
2013 - I Can't Get No Sleep
2014 - Good Time
2014 - Only One You
2015 - Wonderful
2016 - WARUM!
2017 - Powder
2018 - Signs
2018 - Bei Mir
2019 - She Got Me (השיר השווייצרי לאירוויזיון 2019)
Bella bella

 פרסים ומועמדויות 
 שנה  מועמדות על  אירוע  קטגוריה  תוצאה 2012  לוקה האני  Wild and Young Award  פריצת הדרך של השנה   Do not Think About Me  Wild and Young Award  הקליפ הטוב ביותר   לוקה האני  Glory Award  התהילה המוזהבת  פרסי בראבו אוטו  זמר השנה (כסף)   2013  פרסי המוזיקה השווייצריים  ההופעה החיה הטובה ביותר   פרס נבחרי הילדים של ניקלודיאון  כוכב השנה: גרמניה, אוסטריה ושווייץ   echo  פריצת הדרך הבינלאומית של השנה   Prix Walo  אהוב הקהל ב-2012   Prix Walo  פריצת הדרך של השנה   מוזיקאי  Napster Fanpreis   2014  פרסי הסטייל  ההלבשה הטובה ביותר   פרסי המוזיקה השווייצריים  ההופעה החיה הטובה ביותר   Napster Fanpreis  האמן העצמאי הטוב ביותר   פרס נבחרי הילדים של ניקלודיאון  כוכב השנה: גרמניה, אוסטריה ושווייץ  פרסי בראבו אוטו  זמר השנה (ברונזה)   2015  Wonderful  Hollywood Music in Media Awards  הקליפ העצמאי הטוב ביותר  2016  לוקה האני  Alcatel Fan Award  האמן העצמאי הטוב ביותר   2019  She Got Me  הוועדה הלאומית השווייצרית לשיר אירוויזיון  נציג שווייץ לאירוויזיון  

 קישורים חיצוניים 



 הערות שוליים 

קטגוריה:זמרים שווייצרים
קטגוריה:משתתפי אירוויזיון 2019
קטגוריה:דוגמנים שווייצרים
קטגוריה:נציגי שווייץ באירוויזיון
קטגוריה:שווייצרים שנולדו ב-1994